Document ID: 32000R1591

Kommissionens forordning (EF) nr. 1591/2000
af 10. juli 2000
om ændring af bilag II, III, V, VII, VIII og IX til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved Kommissionens forordning (EF) nr. 1072/1999(2), særlig artikel 19, og
ud fra følgende betragtninger:
(1) Rådet besluttede ved afgørelse af 21. december 1999(3) midlertidigt at anvende aftalerne i form af brevvekslinger mellem Det Europæiske Fællesskab og visse tredjelande (Armenien, Aserbajdsjan, Georgien, Kasakhstan, Moldova, Tadsjikistan, Turkmenistan og Usbekistan) om handel med tekstilvarer.
(2) Rådet besluttede ved afgørelse af 21. december 1999(4) midlertidigt at anvende aftalen i form af brevveksling mellem Det Europæiske Fællesskab og Republikken Belarus om ændring af aftalen mellem Det Europæiske Fællesskab og Republikken Belarus om handel med tekstilvarer.
(3) Rådet besluttede ved afgørelse af 21. december 1999(5) midlertidigt at anvende aftalen i form af brevveksling mellem Det Europæiske Fællesskab og Ukraine om ændring af aftalen mellem Det Europæiske Fællesskab og Ukraine om handel med tekstilvarer.
(4) Rådet besluttede ved afgørelse af 21. december 1999(6) midlertidigt at anvende aftalen i form af brevveksling om ændring af aftalerne mellem Det Europæiske Fællesskab og Folkerepublikken Kina om handel med tekstilvarer.
(5) Rådet besluttede ved afgørelse af 21. december 1999(7) midlertidigt at anvende den bilaterale tekstilaftale mellem Det Europæiske Fællesskab og Den Tidligere Jugoslaviske Republik Makedonien.
(6) Rådet besluttede ved afgørelse af 21. december 1999(8) midlertidigt at anvende aftalememorandummet mellem Det Europæiske Fællesskab og Den Arabiske Republik Egypten om handel med tekstilvarer.
(7) Rådet besluttede ved afgørelse af 13. september 1999(9) midlertidigt at anvende aftalen mellem Det Europæiske Fællesskab og Kongeriget Nepal om handel med tekstilvarer.
(8) Rådet besluttede ved afgørelse af 12. juli 1999(10) midlertidigt at anvende aftalen mellem Det Europæiske Fællesskab og Kongeriget Cambodja om handel med tekstilvarer.
(9) Alle ovennævnte elementer gør det nødvendigt at ændre bilag II, III, V, VII, VIII og IX til forordning (EØF) nr. 3030/93 for at tage hensyn til de indførte ændringer for indførsel i Fællesskabet af visse tekstilvarer med oprindelse i visse tredjelande som omhandlet i artikel 19 i ovennævnte forordning. Visse andre ændringer er også relevante af hensyn til aftaler, protokoller eller arrangementer i henhold til denne artikel.
(10) For at sikre, at Fællesskabet opfylder sine internationale forpligtelser, skal foranstaltningerne i denne forordning anvendes fra den 1. januar 2000.
(11) De i denne forordning fastsatte foranstaltninger er i overensstemmelse med udtalelse fra Tekstiludvalget -
UDSTEDT FØLGENDE FORORDNING:
Artikel 1
Der foretages følgende ændringer i forordning (EØF) nr. 3030/93:
1) Bilag II erstattes af teksten i bilag I til nærværende forordning.
2) Artikel 28 i bilag III affattes således:
"Artikel 28
1. Der kan ved udfærdigelsen af eksportlicensen, jf. artikel 11 og 19, og oprindelsescertifikatet tages flere kopier, der tydeligt mærkes som sådanne. Dokumenterne udfærdiges på engelsk, fransk eller spansk.
2. Udfyldes dokumenterne i hånden, benyttes blæk og blokbogstaver.
3. Til eksportlicenserne eller de tilsvarende dokumenter og oprindelsescertifikaterne anvendes format 210 × 297 mm(11). Der anvendes hvidt, træfrit, skrivefast papir(12) med en vægt på mindst 25 g/m2. Hver del skal være forsynet med guillochetryk i bunden, som gør al forfalskning ved hjælp af mekaniske eller kemiske midler synlig(13).
4. Fællesskabets myndigheder accepterer alene originaleksemplaret som værende gyldigt med henblik på indførsel i henhold til bestemmelserne i denne forordning.
5. Hver eksportlicens eller tilsvarende dokument og oprindelsescertifikatet skal være forsynet med et standardiseret løbenummer, påtrykt eller anført på anden måde, hvorved det kan identificeres(14).
6. Dette nummer sammensættes således(15):
- følgende to bogstaver som betegnelse for eksportlandet:
- Argentina= AR
- Bangladesh= BD
- Belarus= BY
- Brasilien= BR
- Cambodja= KH
- Egypten= EG
- Estland= EE
- Filippinerne= PH
- De Forenede Arabiske Emirater= AE
- Hongkong= HK
- Indien= IN
- Indonesien= ID
- Kasakhstan= KZ
- Kina= CN
- Kirgisistan= KG
- Laos= LA
- Letland= LV
- Litauen= LT
- Macao= MO
- Den Tidligere Jugoslaviske Republik Makedonien= MK(16)
- Malaysia= MY
- Moldova= MD
- Mongoliet= MN
- Nepal= NP
- Pakistan= PK
- Peru= PE
- Den Russiske Føderation= RU
- Singapore= SG
- Sri Lanka= LK
- Sydkorea= KR
- Tadsjikistan= TJ
- Taiwan= TW
- Thailand= TH
- Turkmenistan= TM
- Ukraine= UA
- Usbekistan= UZ
- Vietnam= VN
- følgende to bogstaver som betegnelse for den forventede bestemmelsesmedlemsstat:
- AT= Østrig
- BL= Benelux
- DE= Tyskland
- DK= Danmark
- EL= Grækenland
- ES= Spanien
- FI= Finland
- FR= Frankrig
- GB= Det Forenede Kongerige
- IE= Irland
- IT= Italien
- PT= Portugal
- SE= Sverige
- et etcifret tal til identifikation af kontingentåret eller registreringsåret for de varer, der er opført i tabel A i dette bilag, svarende til det sidste ciffer i det pågældende år, f.eks. '0' for 2000. For varer med oprindelse i Folkerepublikken Kina, der er opført i tillæg C til bilag V, er tallet '6' for 2000.
- et tocifret tal til identifikation af det kontor i eksportlandet, der har udstedt dokumentet
- et fortløbende femcifret tal fra 00001 til 99999, som tildeles den pågældende bestemmelsesmedlemsstat."
3) Tabel A i bilag III erstattes af teksten i bilag II til nærværende forordning.
4) Bilag V erstattes af teksten i bilag III til nærværende forordning.
5) Bilag VII erstattes af teksten i bilag IV til nærværende forordning.
6) Bilag VIII erstattes af teksten i bilag V til nærværende forordning.
7) Bilag IX erstattes af teksten i bilag VI til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Forordningen træder i kraft fra den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2000.

Labels: 1
3
5